文林 (成化進士)

文林（），字宗儒，南直隸蘇州府長洲縣民籍，湖廣衡州府衡山縣人，明朝政治人物。

生平
成化四年（1468年）戊子科應天鄉試第一百四名舉人，八年（1472年）中式壬辰科會試第二十五名，三甲第六十八名進士。授浙江永嘉縣知縣，改博平縣知縣，升南京太僕寺丞。建言時政十四事。告歸數年，起用為溫州府知府，弘治十二年己未六月因病卒於任內，年五十五 中國歷代人名大辭典 ,300：文林(1445-1499)，明蘇州府長洲人，字宗儒。文洪子。成化八年 進士 。歷知永嘉、博平二縣，遷南京太僕寺丞。建言時政十四事。告歸數年，復起知溫州府，卒於官。學問該博，尤精於易數。作詩文明暢不蹈襲。有《琅琊漫抄》、《文溫州集》。《列朝詩集小傳》錢謙益撰，錢陸燦編：文溫州林 林字宗儒，長人。成化壬辰進士。父洪，字公大，成化壬辰歲，與宗儒偕為舉子。宗儒舉進士 ，而公大得乙榜，官淶水教諭。宗儒知溫之永嘉縣，後改博平，陞南京太僕寺丞。告歸數年，起知溫州府，卒於官。宗儒居官廉平，所至見思。在滁及守溫，多所條上。好交游。為詩文，明暢不蹈襲。居鄉，與楊君謙、李貞伯、沈啟南善。而其子徵明，所與游唐寅、徐禎卿諸才士，皆慰薦之。戊午春，將赴溫，君謙出餞虎丘，沈啟南為之圖。啟南、韓克贊，復巾杖藜；昌谷、子畏，舉子巾服；朱性甫、韓壽椿，青袍方巾；而君謙、宗儒，紗帽相對。圖為文氏世藏，余從文起閣學見之，前輩風流，迄今猶令人慨慕-{云}-。。

著作
著作有《琅琊漫鈔》《文溫州集》。

家族
曾祖文定聰；祖父文惠；父文洪，教諭，贈太僕寺丞《天一阁藏明代科举录选刊·登科录》（《成化八年壬辰科殿試金榜》）。母陳氏（贈安人）；繼母顧氏（贈安人）；呂氏（封太安人）。具慶下。兄文倫，千户。弟文森，進士。文彬。

元配祁氏，先卒，贈安人；继娶吴氏，封安人。生三子：文奎、文壁（“壁”字，有写“璧”字者，误。三兄弟名皆從“土”，即文徵明）、文室。

参考文献
禮部主事楊循吉撰《明故中顺大夫温州府知府文公墓志铭》

Category:成化四年戊子科應天鄉試舉人
L
Category:長洲人
Category:長洲文氏
Category:明朝永嘉縣知縣
Category:明朝博平縣知縣
Category:明朝南京太僕寺丞
Category:明朝溫州府知府